જે અનુસંધાને પાલનપુર સ્થિત આદિજાતિ કન્યા વિભાગની કચેરી ખાતે દરેક શાળાઓએ તેમના વિધાર્થીનીઓની યાદી પહોંચાડી દીધા બાદ કચેરી દ્વારા આજથી એક વર્ષ અગાઉ પાટણ શહેરમાં આવેલ ખાનગી શેઠ એમ. એન. હાઈસ્કૂલ ખાતે ર૪ જેટલી સાયકલો શાળાના સત્તાધિશોની જાણ વગર મુકી દેવામાં આવી હતી ત્યાર બાદ આ બાબતની જાણ શાળાના આચાર્ય ચંદ્રકાન્તભાઈ પટેલને થતા તેઓએ પાલનપુર સ્થિત આદિજાતિ કલ્યાણની કચેરીનો સંપર્ક કર્યો હતો અને કચેરી દ્વારા જણાવવામાં આવ્યું હતું કે વર્ષની શરૂઆતમાં આદિજાતિની કન્યાઓ માટે સરકાર દ્વારા જે સાયકલો ફાળવવામાં આવે છે તે સાયકલો પાટણ જીલ્લામાં વિતરણ કરવાની હોઈ તે તમારી શાળામાં ઉતારી છે ત્યારે આ બાબતની જાણ થયાને ઘણો લાંબો સમય વીત્યો હોવા છતાં આ સાયકલો આદિજાતિની કન્યાઓને વિતરણ ન કરવામાં આવતા અને યથાસ્થિતિએ શાળામાં પડી રહેતા અને તેની હાલત ભંગાર જેવી બની જતી આચાર્ય દ્વારા ફરી આદિજાતિ કલ્યાણની કચેરીનો સંપર્ક કર્યો હતો અને આ સાયકલો લાભાર્થીઓને આપવાનું જણાવ્યું હતું તેમ છતાં અધિકારીઓના પેટનું પાણી ન હલતા ચોમાસાની ઋતુંમાં અવાવરૂ જગ્યાએ પડેલ સાયકલ પર વેલો ચડી જતા અને ટયુબ ટાયર સહિત સાયકલો ભંગાર હાલતમાં બની જવા પામી છે.